STUDIU. O singură doză de vaccin anti COVID-19 poate reduce transmiterea virusului SARS-CoV-2 cu până la jumătate.
O singură doză de vaccin anti COVID-19 poate reduce transmiterea virusului SARS-CoV-2 cu până la jumătate, potrivit unui studiu recent.
Rezultatele unui studiu publicat recent de Serviciul de Sănătate Publică din Anglia (PHE) arată că pandemia de COVID-19 poate fi controlată, mai ales că persoanele vaccinate sunt mai puțin susceptibile de a transmite coronavirusul celorlalți, anunță The Guardian.Oamenii au constatat că participanții cărora li s-a administrat o singură doză de ser, fie de la Pfizer/BioNTech, fie de la Oxford/AstraZeneca și care s-au infectat cel puțin trei săptămâni mai târziu, au avut între 38-49% mai puține șanse de a transmite virusul SARS-CoV-2 mai departe.Eficacitatea serurilor a fost observată după aproape 14 zile de la imunizare, indiferent de vârstăExperții vor evalua acum dacă două doze de vaccin pot reduce transmisia coronavirusului și mai mult de atât.Studiul a inclus peste 57.000 de participanți din 24.000 de familii, care aveau în preajma lor persoane vaccinate. Aceștia au fost comparați cu aproape 1 milion de alte persoane nevaccinate."Deși aceste constatări sunt foarte încurajatoare, chiar dacă ați fost vaccinat, este foarte important să continuați să acționați ca și cum ați avea virusul, să practicați o igienă bună a mâinilor și să respectați distanțarea socială", a subliniat dr. Mary Ramsay, din cadrul PHE.